《愚轩为高都宪》
明代·倪岳

客从江南来，遗我愚公书。盛德每韬晦，深藏匪中虚。

知巧纷以屏，直行耻乖纡。永怀心斋人，雅志遵圣途。

默识谅亦早，允践乃良图。愿起九原下，执鞭与为徒。

寥寥千古意，此道今何如。

作者简介：倪岳（1444年—1501年）明代大臣。字舜咨，上元（今江苏南京）人，祖籍浙江钱塘。倪谦之子。好学能文，通晓经世之务。天顺八年（1464年）进士，授编修。成化中，累迁为礼部右侍郎。弘治中，官礼部尚书，历南京吏、兵二部尚书，还为吏部尚书，弘治十四年（1501年）十月，倪岳去世，享年五十八岁。著有《青溪漫稿》。